Bertram Brockhouse

Bertram Neville Brockhouse (født 15. juli 1918, død 13. oktober 2003) var en fysiker fra Canada som fikk Nobelprisen i fysikk i 1994 sammen med amerikaneren Clifford Shull, for sin forskning på nøytroner. 

Han tok Bachelor of Arts ved University of British Columbia i 1947, og  ved University of Toronto tok han Master of Arts i 1948 og dr.philos. i 1950. Arbeidet som førte til Nobelprisen ble utført mellom 1950 og 1962 da han arbeidet ved Chalk River Nuclear Laboratory, som drives av Atomic Energy of Canada. Han var professor ved McMaster University i Ontario, Canada fra 1962 til 1984.

Han har fått to gater oppkalt etter seg, «Brockhouse Way» på McMaster University i 2005, og «Brockhouse Way» i Deep River, Ontario. Han har også fått en medalje oppkalt etter seg; «Brockhouse Medal», som utgis årlig av Canadian Association of Physicists.

Priser 
 Nobelprisen i fysikk 1994 sammen med amerikaneren Clifford Shull
 Officer of the Order of Canada, 1982
 Companion of the Order of Canada, 1995
 Tory Medal of the Royal Society of Canada
 The Buckley Prize of the American Physical Society

Referanser

Eksterne lenker 

Canadiske fysikere
Canadiske nobelprisvinnere
Nobelprisvinnere (fysikk)
Order of Canada
Fødsler i 1918
Dødsfall i 2003
Personer fra Lethbridge